
Narvas aadressil Kreenholmi tn 60 ja Kreenholmi tn 64 

asuvatele kinnistutele hoonestusõiguse seadmise korraldamine, 

maa sihtotstarbe muutmise ning hoonestusõigusega  koormamise 

loa taotlemine

1. Asjaolud ja menetluse käik

Narva linna omandis on hoonestamata kinnistud Narvas asukohaga Kreenholmi tn 60,  pindala 11 548 m2, ja Kreenholmi tn 64, pindala 13 919 m2, mõlemad sihtotstarbega üldkasutatav maa. Kreenholmi 60 ja Kreenholmi 64 asuvad maa-alad anti üle Narva linna munitsipaalomandisse Vabariigi Valitsuse  30.06.2005 korraldustega nr 408 ja nr 409.

Narva Linnavalitsus sai 30.04.2013.a WESTMOR CAPITAL OÜ-lt  (registrikood 12463780, asukoht Liivalaia tn 45, 10145 Tallinn) hoonestusõiguse seadmise taotluse, milles palutakse seada maa-aladele asukohaga Kreenholmi 60 ja 64, Narva, WESTMOR CAPITAL OÜ kasuks hoonestusõigus tähtajaga 50 aastat. WESTMOR CAPITAL OÜ taotleb hoonestusõiguse seadmist, et ehitada antud maa-aladele seminarihotell, veekeskus ning tervise, spordi ja vabaajakeskus. Planeeritav investeeringute kogusumma on 14 000 000 eurot 5  aasta jooksul. 

10.05.2013. a esitas OÜ Investkapital (regitrikood 12296129, asukoht Vahtra 5, Narva) hoonestusõiguse seadmise taotluse. OÜ Investkapital palub Narva linna kohalikul omavalitsusel otsustuskorras seada maa-aladele asukohaga Kreenholmi 60 ja 64, Narva, OÜ Investkapital kasuks hoonestusõigus tähtajaga 50 aastat. OÜ Investkapital taotleb hoonestusõiguse seadmist, et ehitada antud maa-aladele spordirajatised. Planeeritav investeeringute kogusumma on 14 100 000 eurot 5 aasta jooksul. 

Arvestades Narvas Kreenholmi 60 ja Kreenholmi 64 asuvate kinnistute hoonestamise ja arendamise vastu tekkinud huvi ja taotlejate poolseid kinnistute arendamise võimalusi ja investeerimislubadusi, on otstarbekas anda arendajatele hoonestusõigus, võttes hoonestaja valikul aluseks objektiivsed kriteeriumid.

2. Õiguslikud alused

Kohaliku omavalitsuse korralduse seaduse (edaspidi KOKS)  § 22 lõike 1 punkti 6 kohaselt kuulub volikogu ainupädevusse linnavara valitsemine, kasutamine ja käsutamise korra kehtestamine. Narva linnas linnavara hoonestusõigusega koormamisega seotud küsimusi reguleerivad Narva Linnavolikogu 21.06.2005 määrus nr 20 „Linnavara eeskiri” (edaspidi ka Eeskiri),  Narva Linnavolikogu 17.03.2005 määrus nr 13/52 “Narva linna munitsipaalomandis oleva hoonestamata maa hoonestusõiguse seadmise kord” (edaspidi ka Kord) ja Narva Linnavolikogu 22.11.2012 määrusega nr 26 kinnitatud Korra muudatused.

Eeskirja § 70² kohaselt hoonestusõiguse seadmine Narva linna omandis olevale kinnisasjale toimub linnavolikogu poolt sätestatud korras.

Korra § 1 teise lause kohaselt otsuse hoonestusõiguse seadmiseks võtab vastavuses Linnavara eeskirjaga ning Narva Linnavalitsuse (edaspidi linnavalitsus) ettepanekul vastu Narva Linnavolikogu.
Kasutades Narva Linnavolikogule antud kaalutlusõigust ja kaalunud pakkujate poolt esitatud taotlused, asus Narva Linnavolikogu seisukohale, et kinnistu asukohaga Kreenholmi 60 ja Kreenholmi 64, Narva koormamine hoonestusõigusega selle edasiseks kasutamiseks äritegevuse arendamise eesmärgil ning kinnistusse investeeringute tegemine vastab linnaelanike huvidele. 

Korra § 2 kohaselt on hoonestusõiguse seadmise korraldajaks linnavalitsus. Hoonestusõigus seatakse linnavalitsuse korralduse alusel kas avalikul enampakkumisel või eelläbirääkimistega pakkumise tulemuste alusel. 

Korra § 27 järgi  toimub hoonestusõiguse seadmine eelläbirääkimistega pakkumise korras, kui linnavalitsus kehtestab lisatingimused, mille suhtes peab ta otstarbekaks pidada läbirääkimisi.
Lähtudes eeltoodust, on hoonestusõiguse seadmise otsustajaks Narva Linnavolikogu, kuid hoonestusõiguse seadmise korraldaja on Narva Linnavalitsus. Seega on Narva Linnavolikogul õigus otsustada hoonestusõiguse seadmise ja anda Narva Linnavalitsusele käsundi korraldada hoonestusõiguse seadmiseks vajalikud toiminguid. Lähtudes sellest, et hoonestusõiguse maa-aladele asukohaga Kreenholmi 60 ja 64 Narva seadmise eeldatakse investeeringute tegemise tingimusel ja investeeringute tegemise tingimused võivad olla väljaselgitatud läbirääkimistel, siis otstarbekas on kohaldada Korra 4.peatükkiga ettenähtud hoonestusõiguse seadmise eelläbirääkimistega pakkumise korda.

Esitatud taotlused maa-aladele asukohaga Kreenholmi 60 ja Kreenholmi 64, Narva hoonestusõiguse seadmise kohta näeb ette mainitud maa-alade kasutamise otstarvete muutmist.

Maa-alade asukohaga Kreenholmi 60 ja Kreenholmi 64, Narva kasutamisotstarbe on üldkasutatav maa. Vabariigi Valitsuse 23.10.2008. a määruse nr 155 „Katastriüksuse sihtotstarvete liigid ja nende määramise korra“ § 6 punkti 13 kohaselt üldkasutatav maa, on sotsiaalmaa alaliik. 

Maareformi seaduse (edaspidi MRS) § 25 lõike 3 esimese lause kohaselt võib kohalik omavalitsus munitsipaalomandisse antud sotsiaalmaa sihtotstarbega maa sihtotstarvet muuta, nimetatud maad võõrandada, kasutusvalduse või hoonestusõigusega koormata Vabariigi Valitsuse otsusega saadud maa korral üksnes Vabariigi Valitsuse loal. 

Kuna Narvas Kreenholmi tänaval 60 j a 64 asuvad maa-alad olid antud Narva linna munitsipaalomandisse üle Vabariigi Valitsuse  30.06.2005 korraldustega nr 408 ja nr 409 võib Narvas Kreenholmi tänaval 60 ja 64 asuvate maa-alade sihtotstarvet muuta ning maa-alad hoonestusõigusega koormata üksnes Vabariigi valitsuse loal. 

MRS § 25 lõike 3 teise lause kohaselt antakse luba maa sihtotstarbe muutmiseks ning hoonestusõigusega koormamiseks kohaliku omavalitsuse motiveeritud taotluse alusel. 

Kohaliku omavalitsuse korralduse seaduse § 22 lõike 2 kohaselt otsustab seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi kohaliku omavalitsuse volikogu, kes võib delegeerida nende küsimuste lahendamise valitsusele.

Narva Linnavolikogul on otstarbekas otsustada Vabariigi Valitsusele taotluse esitamise  Narvas Kreenholmi tänaval 60 ja 64 asuvate maa-alade sihtotstarbe muutmise ning hoonestusõigusega koormamise loa andmiseks ning delegeerida Narva Linnavalitsusele MRS § 25 lõikes 3 nimetatud munitsipaalomandisse antud sotsiaalmaa sihtotstarbega Narvas Kreenholmi tänaval 60 ja 64 asuvate maa-alade sihtotstarbe muutmise ning nimetatud maad hoonestusõigusega koormamise taotluse esitamise, et saada nimetatud luba võimalikult väikese ajakuluga.
3. Otsus

3.1. Taotleda Vabariigi Valitsuselt  luba sotsiaalmaa sihtotstarbega munitsipaalomandisse antud  Narvas Kreenholmi tn 60, katastritunnus 51105:003:0205, ja Kreenholmi tn 64, katastritunnus 51105:003:0206, asuvate maa-alade sihtotstarbe muutmiseks ärimaaks ning maa-alade koormamiseks hoonestusõigusega eelläbirääkimistega pakkumise korras valitud isiku kasuks.

3.2. Volitada Narva Linnavalitsust esitama Vabariigi Valitsusele  taotlus käesoleva otsuse punktis 3.1 nimetatud kinnistute sihtotstarbe muutmise ning hoonestusõigusega koormamise loa saamiseks.

3.3. Volitada linnapead Tarmo Tammiste allkirjastama Narva linna nimel käesoleva otsuse punktis 3.2 nimetatud taotlus. 

3.4. Narva Linnavalitsusel ette valmistada hoonestamata  maa-ala asukohaga: Kreenholmi tn 60, Narva,  pindala 11 548 m2, katastritunnus 51105:003:0205, maa sihtotstarve – 100%  üldkasutatav maa, eelläbirääkimistega pakkumise lisatingimused, mille suhtes peab ta otstarbekaks pidada läbirääkimisi. 
3.5. Narva Linnavalitsusel ette valmistada hoonestamata  maa-ala asukohaga: Kreenholmi tn 64, Narva, pindala 13 919 m2, katastritunnus 51105:003:0206, maa sihtotstarve – 100%  üldkasutatav maa, eelläbirääkimistega pakkumise lisatingimused, mille suhtes peab ta otstarbekaks pidada läbirääkimisi. 
3.6. Pärast Vabariigi Valitsuselt  käesoleva otsuse punktis 3.1 nimetatud loa saamist Narva Linnavalitsusel esitada Narva Linnavolikogule ettepanek käesoleva otsuse punktides 3.4 ja 3.5 nimetatud maa-alade hoonestusõiguse seadmiseks eelläbirääkimistega pakkumise korras koos Narva Linnavalitsuse poolt väljatoodetud lisatingimustega volikogu otsuse vastuvõtmiseks.

4. Rakendussätted

4.1. Narva Linnavolikogu kantseleil teha käesolev otsus teatavaks Narva Linnavalitsusele, WESTMOR CAPITAL OÜ-le (registrikood 12463780, asukoht Liivalaia tn 45, 10145 Tallinn) ja Investkapital OÜ-le (regitrikood 12296129, asukoht Vahtra 5, Narva).

4.2. Otsus jõustub seaduses sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

 

Aleksandr Jefimov

Esimees

Eelnõu

 

 

NARVA LINNAVALITSUS

 

PROTOKOLLILINE OTSUS

 

 

 

Narva








_________2013. a  nr

 

 

Narvas aadressil Kreenholmi tn 60 ja Kreenholmi tn 64 

asuvatele kinnistutele hoonestusõiguse seadmise korraldamine, 

maa sihtotstarbe muutmise ning hoonestusõigusega  koormamise 

loa taotlemine

 

Narva Linnavalitsus võtab vastu protokollilise otsuse:

 

 

1. Taotleda Narva Linnavolikogult otsuse vastuvõtmist hoonestusõiguse seadmiseks munitsipaalmaa-aladele  aadressil Kreenholmi tn 60, Kreenholmi tn 64 Narvas, maa sihtotstarbe muutmise ning hoonestusõigusega koormamiseks loa taotlemiseks vastavalt lisatud Narva Linnavolikogu otsuse eelnõule. 

2.  Volitada Narva Linnavalitsuse Linna Arenduse ja Ökonoomika Ameti direktor hr Georgi Ignatov´it nimetatud küsimust ette kandma Narva Linnavolikogu istungil.

Ants Liimets

Linnasekretär

 

 

 
